stanford-oval/wikipedia huggingface dataset:
Stereo (duo)
Diskografia > Singlet

”Vuosien päästä” (mukana Etta, 2019)
”74” (2019)
”Woo Woo” (mukana Michael Monroe, 2019)
”Marijuana” (Teflon Brothers, 2019)
”Joo mä elän” (mukana Markus Salo, 2019)
”Rauhaa ja rakkautta” (mukana Aste, 2019)
”Sä saat mut palasiksi” (mukana Samu Haber, 2019)
”Katon peiliin” (mukana Sini Yasemin, 2019)
”Bonnie & Clyde” (mukana Ida Paul & Kalle Lindroth, 2019)
Suomussalmen lentokenttä

Suomussalmen lentokenttä (ICAO: EFSU) on Suomussalmella Emäjoen varressa lähellä Aittokosken voimalaitosta sijaitseva lentopaikka. Kenttä sijaitsee noin 14 kilometrin päässä Suomussalmen keskustasta.
Suomussalmen lentokentän kiitotien pituus on 800 metriä ja leveys 15 metriä (siitä päällystetyn osan leveys 10 metriä). Kiitotie, rullaustiet ja seisonta-alueet on päällystetty öljysoralla, ja päällyste on uusittu viimeksi vuonna 2010. Kiitotien maalaukset on uusittu vuonna 2011. Kentällä sijaitsee lentokerhon lentokonehalli ja kerhon ylläpitämä polttoainepiste. Kenttä on ympäröity aidalla, jottei sinne pääse poroja. Kenttä sijaitsi aikaisemmin hakkuuaukean keskellä, mutta vuonna 2013 hakkuaukea muutettiin maanviljelyskäyttöön heinäpelloksi.
Kentällä on ultrakevyt- ja gyrokopteritoimintaa. Läheiseen Emäjokeen pääsee laskeutumaan myös vesitasokoneella, mutta mitään varsinaista rantautumispaikkaa ei joen varressa ole.
Syväjärvi

Syväjärvi voi tarkoittaa seuraavia:
Syväjärvi, kylä Jämsän Länkipohjalla
Syväjärvi, kylä Kauhavalla
Syväjärvi, kylä Sodankylässä
Syväjärvi, järvi Hämeenlinnan Porraskoskella
Syväjärvi, järvi Ilomantsissa
Syväjärvi, järvi Ilomantsissa Petkeljärven kansallispuistossa
Syväjärvi, järvi Inarissa Lapin maakunnassa.
Syväjärvi, järvi Jaaman hallintopiirissä Leningradin alueella Venäjällä.
Syväjärvi, järvi Jyväskylässä
Syväjärvi, järvi Jämsän Länkipohjalla ja Oriveden Längelmäellä
Syväjärvi, järvi Jämsän Pihlaistossa
Syväjärvi, järvi Jämsänkosken Syväjärvenmutkassa
Syväjärvi, järvi Kangasalan Mattilankylällä
Syväjärvi, järvi Kangasalla Pajulassa ja Orivedellä
Syväjärvi, järvi Kangasalan Savolla
Syväjärvi, järvi Kangasniemellä
Syväjärvi, järvi Kannonkosken Kannonpäällä
Syväjärvi, järvi Kannonkoskella, yhteydessä viereiseen Pudasjärveen
Syväjärvi, järvi Kauhavan Kortesjärvellä
Syväjärvi, järvi Kihniössä
Syväjärvi, järvi Kivijärven Saunakylässä
Syväjärvi, järvi Kuhmoisten Jyrkysenkulmalla
Syväjärvi, järvi Kuhmoisten Kärpänkylässä
Syväjärvi, järvi Laukaan Myllypohjalla
Syväjärvi, järvi Laukaan Vehniöllä
Syväjärvi, järvi Myrskylässä
Syväjärvi, järvi Oriveden Ristijärvellä
Syväjärvi, järvi Oriveden Untavalla
Syväjärvi, järvi Pellossa
Syväjärvi, järvi Pihtiputaan Kojolassa
Syväjärvi, järvi Pihtiputaan Korppisissa
Syväjärvi, järvi Pälkäneellä
Syväjärvi, järvi Rautalammin kirkonkylässä
Syväjärvi, järvi Rautalammilla lähellä Konnekoskea
Syväjärvi, järvi Ruokolahdella
Syväjärvi, järvi Ruovedellä
Syväjärvi, järvi Sastamalan Kiikassa
Syväjärvi, järvi Sodankylän Syväjärvellä
Syväjärvi, järvi Sodankylässä, osa Kelujärveä
Syväjärvi, järvi Sastamalassa Suodenniemellä
Syväjärvi, järvi Tampereen Särkänperällä
Syväjärvi, järvi Tampereen Viitapohjassa
Syväjärvi, järvi Viitasaaren Kotvalassa
Syväjärvi, järvi Virtain Jähdyspohjassa
Syväjärvi, järvi Virtain Monoskylässä
Syväjärvi, järvi Virtain Nesteenperällä
Syväjärvi, järvi Virtain Siekkiskylässä
Syväjärvi, järvi Ylöjärvellä
Syväjärvi, järvi Äänekoskella
Alimmainen Syväjärvi, järvi Hartolassa
Keskimmäinen Syväjärvi, järvi Hartolassa
Ylimmäinen Syväjärvi, järvi Hartolassa
Antti Syväjärvi (s. 1968), suomalainen professori, Lapin yliopiston rehtori 2020–
Kari-Pekka Syväjärvi (s. 1987), suomalainen jalkapallomaalivahti
Ville Syväjärvi (s. 1983), suomalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syväjärvi”, voi hakea sivunnimihaulla, laajalla sivunnimihaulla tai tekstihaulla.
St John’s College (Cambridge)

| St John’s College |
| --- | --- |
  

Perustettu:  1511
Opiskelijoita:  606
Jatko-opiskelijoita:  325
Sijainti:  Cambridge, Englanti  Yhdistynyt kuningaskunta (52°12′29″N, 0°7′0″E)
Osoite:  St John’s Street Cambridge CB2 1TP
Yhteistyö:  Balliol College (Oxford) Trinity College (Dublin)
Sivusto:  www.joh.cam.ac.uk
St John’s College on yksi englantilaisen Cambridgen yliopiston 31 collegesta. Sen perusti vuonna 1511 Lady Margaret Beaufort, kuningas Henrik VII:n äiti, joka oli kuollut jo 1509, mutta aloittanut perustamiseen johtaneen prosessin ennen kuolemaansa. Collegen nimi juontuu evankelista Johanneksen mukaan nimetystä sairaalasta Hospital of St John the Evangelistista, joka oli sijainnut collegen paikalla 1200-luvulta alkaen.
St John’s Collegen pääsisäänkäynti.
The Bridge of Sighs, St John’s College, Cambridge.
St John’s Collegen ruokasali.
Rakennukset

St John’s Collegen pääsisäänkäynti valmistui 1516. Sen yläpuolelle on kaiverrettu Lady Margaret Beaufortin vaakuna, jonka molemmin puolin on kuvattuna myyttinen eläinhahmo (engl. Yale), jolla on norsun häntä, antiloopin vartalo ja vuohen pää. Sarviaan tämä eläin pystyy tarinan mukaan kääntämään haluamaansa suuntaan. Portin yläpuolella on evankelista Johannesta esittävä patsas, jonka juurelle kuvattu kotka on evankelista Johanneksen tunnuseläin. Ensimmäinen piha on collegen vanhinta osaa ja se valmistui 1511–1520. Vanhan sairaalan kappelin perustukset ovat näkyvissä nurmikolla. Uuden kappelin suunnitteli Sir George Gilbert Scott ja se rakennettiin 1868. Uuden kappelin on katsottu vääristäneen ensimmäisen pihan mittasuhteet.
Mittasuhteiltaan harmonisena pidetyn, tiilirakennusten ympäröimän Toisen pihan suunnittelivat Ralph Symons Westminsteristä ja Gilbert Wigg Cambridgestä. Piha rakennettiin 1589–1599. Kolmannen pihan pohjoispuolen muodostaa 1624 rakennettu vanha kirjasto. Länsi- ja eteläpuoli valmistuivat vasta 1669–1672 collegen toivuttua Englannin sisällissodasta; college edusti siinä rojalismia muuten parlamentaristisessa kaupungissa. Kolmannen pihan pohjoispuolella virtaa Cam-joki, jonka ylittävät kaksi siltaa, jotka tunnetaan nimillä Kitchen Bridge ja The Bridge of Sighs.
Joen toisella puolella on uusgoottilaista tyylisuuntaa edustava Uusi piha, joka valmistui 1831. Sen ovat suunnitelleet Thomas Rickman ja Henry Hutchinson. Uuden pihan yhdistää collegen vanhoihin osiin The Bridge of Sighs (suom. Huokausten silta), jolla ei ole venetsialaisen samannimisen sillan kanssa juuri muuta yhteistä kuin se, että molemmat ovat katettuja siltoja. Uuden pihan keskellä oleva torni tunnetaan myös hääkakkuna (engl. Wedding Cake). Joen länsipuolella sijaitsee The School of Pythagoras, joka on Cambridgen vanhin edelleen aktiivisessa käytössä oleva yliopistorakennus.
Kuuluisia alumneja

Douglas Adams, kirjailija
Chris Brasher, estejuoksija
Paul Dirac, teoreettinen fyysikko
William Wilberforce, poliitikko ja yhteiskunnallinen uudistaja
William Wordsworth, runoilija
Aiheesta muualla

Kuvia tai muita tiedostoja aiheesta St John’s College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Ranskan Grand Prix 2022

|  Ranskan Grand Prix 2022  |
| --- | --- |
 12. osakilpailu 22 osakilpailusta kaudella 2022. 

Päivämäärä:  24. heinäkuuta 2022
Rata:  Circuit Paul Ricard
Sijainti:  Le Castellet, Ranska
Ratatyyppi:  Moottorirata
Radan pituus:  5,842 km
Kilpailun pituus:  53 kierrosta, 309,690 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.30,872
Palkintokoroke
Voittaja:   Max Verstappen   (Red Bull Racing)
Toinen:   Lewis Hamilton   (Mercedes)
Kolmas:   George Russell   (Mercedes)
Nopein kierros
Kuljettaja:   Carlos Sainz   (Ferrari)
Kierrosaika:  1.35,781 (kierroksella 51)
Ranskan Grand Prix 2022 (virallisesti Formula 1 Lenovo Grand Prix de France 2022) oli Formula 1 -kauden 2022 12. osakilpailu, joka ajettiin 24. heinäkuuta Paul Ricardin moottoriradalla Le Castelletissa Ranskassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 22. heinäkuuta | 14:00–15:00 | 15:00–16:00 | 1. vapaat harjoitukset |  Aurinkoinen |  |  |  |
| 22. heinäkuuta | 17:00–18:00 | 18:00–19:00 | 2. vapaat harjoitukset |  Aurinkoinen |  |  |  |
| 23. heinäkuuta | 13:00–14:00 | 14:00–15:00 | 3. vapaat harjoitukset |  Aurinkoinen |  |  |  |
| 23. heinäkuuta | 16:00–17:00 | 17:00–18:00 | Aika-ajot |  Aurinkoinen |  |  |  |
| 24. heinäkuuta | 15:00–17:00 | 16:00–18:00 | Kilpailu |  Aurinkoinen |  |  |  |
Vapaat harjoitukset

Useat tallit toivat osakilpailuviikonloppua varten päivitysosia autoihinsa, joita he testasivat ensimmäisten vapaiden harjoitusten aikana. Päivitysosien lisäksi Ferrari asensi Carlos Sainzin autoon uuden moottorin, koska entinen vaurioitui edellisen kilpailun keskeytyksen aiheuttamassa tulipalossa. Mercedeksen Lewis Hamilton ei ajanut harjoituksissa, koska talli ajatti hänen tilallaan testikuljettaja Nyck de Vriesiä. Myös Alfa Romeon Valtteri Bottas oli sivussa harjoituksista, koska hänen autoaan ajoi testikuljettaja Robert Kubica. Harjoituksissa AlphaTaurin Pierre Gaslylla oli moottorivika, mutta hän oli siitä huolimatta lopputuloksissa viides. Red Bullin Sergio Pérez oli kuudes, vaikka hän pyörähti harjoitusten aikana. Ensimmäisten vapaiden harjoitusten nopein oli Ferrarin Charles Leclerc ennen Red Bullin Max Verstappenia ja Ferrarin Carlos Sainzia.
Toisissa vapaissa harjoituksissa Red Bullilla oli vaikeuksia autojensa kanssa, kun Verstappen valitteli auton aliohjautuvuutta ja Pérezillä puolestaan oli tekninen vika kallistuksenvakaajassa. Ferrarin kuljettajat ajoivat harjoitusten nopeimpia kierrosaikoja. Haasin Mick Schumacher tuhosi harjoitusten aikana rengasseoksensa, kun hän ajoi 11:nnen mutkan leveäksi. Sainz oli toisten vapaiden harjoitusten nopein, Leclerc toinen ja Verstappen kolmas.
Kolmansissa vapaissa harjoituksissa Verstappen ajoi nopeita kierrosaikoja harjoitusten alusta alkaen. Ferrarin vauhti Verstappenia vastaan parani harjoitusten lopussa, kun radalla oli parempi pito ja asfaltin lämpötila nousi. Sainzin kierrosajat nopeutuivat, mutta Leclercillä puolestaan oli vaikeuksia autonsa aiheuttaman rengaskuluman vuoksi. Aston Martinin Sebastian Vettel ei pystynyt ajamaan nopeinta kierrosaikaansa, koska hänen autonsa pohja oli vaurioitunut. Verstappen oli kolmansien vapaiden harjoitusten nopein, Sainz toinen ja Leclerc kolmas.
Aika-ajot

Aika-ajojen ensimmäisessä osiossa radan lämpötila nousi ja tuulen vaikutus lisääntyi. Leclerc ja Verstappen ajoivat keskenään nopeimpia kierrosaikoja, mihin muut kuljettajat eivät pystyneet. Kotikilpailussaan ajaneen Gaslyn vauhti ei riittänyt jatkoon, kun hän jäi kuuden sekunnin sadasosan verran jatkoon päässeestä Williamsin Alexander Albonista. Aston Martinin Lance Stroll ajoi radan ruuhkan vuoksi saman kierrosajan kuin Gasly ja karsiutui. Alfa Romeon Zhou Guanyu ajoi auton yliohjauksen vaikutuksesta Mistral-suoran leveäksi ja karsiutui. Schumacher ei ollut tyytyväinen tuomariston tapaan toimia, koska hänen nopein kierrosaikansa olisi riittänyt jatkoon, mutta se hylättiin ratarajojen ylittämisen vuoksi.
Aika-ajojen toisessa osiossa Sainz ajoi muihin kuljettajiin verrattuna nopeimman kierrosaikansa aikaisessa vaiheessa, mikä oli Verstappenia ja Leclerciä nopeampi. Haasin Kevin Magnussenin vauhti riitti viimeiseen osioon. Alpinen Esteban Ocon pettyi kotikilpailunsa aika-ajotulokseen, kun hän karsiutui.
Aika-ajojen kolmannessa osiossa Sainz tiesi tulevasta lähtöruuturangaistuksestaan, minkä vuoksi hän auttoi Leclercin paalupaikalle antamalla tälle vetoapua suorilla. Leclerc ajoi paalupaikalle ennen Verstappenia ja Péreziä. Mercedeksen osalta Hamilton oli neljäs ja George Russell kuudes. McLarenin Lando Norris oli viides.
Kilpailu

Kilpailun lähtöruudukon kuljettajista vain Ocon, Bottas ja Sainz valitsivat kovimman rengasseoksen. Lähdössä Leclerc säilytti kärkipaikkansa, kun Verstappen taisteli Pérezin ohittanutta Hamiltonia vastaan. Lähtö onnistui myös Alpinen Fernando Alonsolla sekä Magnussenilta, joista Alonso nousi seitsemänneltä sijalta viidenneksi ja Magnussen puolestaan viimeisestä lähtöruudusta 13:nneksi. Oconin kilpailu alkoi kolarilla AlphaTaurin Yuki Tsunodan kanssa, mistä hänelle annettiin viiden sekunnin aikarangaistus.
Red Bullin kuljettajat taistelivat paremmista sijoituksista, kun Verstappen ajoi Leclerciä kiinni DRS-siiven avulla ja Pérez puolestaan yritti ohittaa Hamiltonin. Sainz nousi kymmenen kärkikuljettajan joukkoon ohitettuaan ajovirheen tehneen Strollin. Sainz sai kuitenkin myöhemmin kilpailussa aikarangaistuksen, koska tallin varikkohenkilökunta päästi hänet vaarallisesti Albonin eteen. Leclerc keskeytti kilpailunsa kärkipaikalta kolaroimalla ratavalliin ja tilanteesta otettiin turva-auto radalle.
Uusintalähdössä Verstappen kasvatti eroaan kilpailun johtopaikalla, mutta Pérez puolestaan joutui taistelemaan tämän jälkeen ensin Hamiltonia, sitten Sainzia ja lopulta Russellia vastaan. Hamilton pysyi Pérezin edellä ja Sainz teki varikkopysähdyksensä, jolloin tiukimman taistelunsa Pérez kävi Russellin kanssa. Russell yritti ohittaa useassa mutkassa, joista erityisesti kahdeksannen mutkan kohdalla tapahtuneen osuman myötä hänellä oli tunnepurkauksia. Tilanne muuttui, kun Zhou keskeytti kilpailunsa moottoririkkoon, jolloin radalle otettiin virtuaalinen turva-autotilanne, ja Russell hyödynsi sen tuoman edun paremmin ohittamalla Pérezin.
Verstappen ajoi kilpailun voittoon ennen Hamiltonia ja Russellia. Ranskalaiskuljettajien osalta Ocon ajoi kahdeksanneksi, mutta Gaslyn vauhti puolestaan ei riittänyt pistesijoituksille. Aston Martinin kuljettajat kävivät viimeisten kierrosten aikana tiukkaa taistelua keskenään viimeisestä pistesijasta, mikä päättyi Strollin eduksi hänen estäessä Vettelin ohitusyrityksen jarruttamalla voimakkaamin mutkissa.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.31,727 | 1.31,216 | 1.30,872 | 1 |
| 2 | 1 |  Max Verstappen | Red Bull Racing-RBPT | 1.31,891 | 1.31,990 | 1.31,176 | 2 |
| 3 | 11 |  Sergio Pérez | Red Bull Racing-RBPT | 1.32,354 | 1.32,120 | 1.31,335 | 3 |
| 4 | 44 |  Lewis Hamilton | Mercedes | 1.33,041 | 1.32,274 | 1.31,765 | 4 |
| 5 | 4 |  Lando Norris | McLaren-Mercedes | 1.32,672 | 1.32,777 | 1.32,032 | 5 |
| 6 | 63 |  George Russell | Mercedes | 1.33,109 | 1.32,633 | 1.32,131 | 6 |
| 7 | 14 |  Fernando Alonso | Alpine-Renault | 1.32,819 | 1.32,631 | 1.32,552 | 7 |
| 8 | 22 |  Yuki Tsunoda | AlphaTauri-RBPT | 1.33,394 | 1.32,836 | 1.32,780 | 8 |
| 9 | 55 |  Carlos Sainz | Ferrari | 1.32,297 | 1.31,081 | Ei aikaa | 19 |
| 10 | 20 |  Kevin Magnussen | Haas-Ferrari | 1.32,756 | 1.32,649 | Ei aikaa | 20 |
| 11 | 3 |  Daniel Ricciardo | McLaren-Mercedes | 1.33,404 | 1.32,922 |  | 9 |
| 12 | 31 |  Esteban Ocon | Alpine-Renault | 1.33,346 | 1.33,048 |  | 10 |
| 13 | 77 |  Valtteri Bottas | Alfa Romeo-Ferrari | 1.33,034 | 1.33,052 |  | 11 |
| 14 | 5 |  Sebastian Vettel | Aston Martin Aramco-Mercedes | 1.33,285 | 1.33,276 |  | 12 |
| 15 | 23 |  Alexander Albon | Williams-Mercedes | 1.33,423 | 1.33,307 |  | 13 |
| 16 | 10 |  Pierre Gasly | AlphaTauri-RBPT | 1.33,439 |  |  | 14 |
| 17 | 18 |  Lance Stroll | Aston Martin Aramco-Mercedes | 1.33,439 |  |  | 15 |
| 18 | 24 |  Zhou Guanyu | Alfa Romeo-Ferrari | 1.33,674 |  |  | 16 |
| 19 | 47 |  Mick Schumacher | Haas-Ferrari | 1.33,701 |  |  | 17 |
| 20 | 6 |  Nicholas Latifi | Williams-Mercedes | 1.33,794 |  |  | 18 |
107 % aika: 1.38,148
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 53 | 1:30.02,112 | 2 | 25 |
| 2. | 44 |  Lewis Hamilton | Mercedes | 53 | +10,587 | 4 | 18 |
| 3. | 63 |  George Russell | Mercedes | 53 | +16,495 | 6 | 15 |
| 4. | 11 |  Sergio Pérez | Red Bull Racing-RBPT | 53 | +17,310 | 3 | 12 |
| 5. | 55 |  Carlos Sainz | Ferrari | 53 | +28,872 | 19 | 10+1 |
| 6. | 14 |  Fernando Alonso | Alpine-Renault | 53 | +42,879 | 7 | 8 |
| 7. | 4 |  Lando Norris | McLaren-Mercedes | 53 | +52,026 | 5 | 6 |
| 8. | 31 |  Esteban Ocon | Alpine-Renault | 53 | +56,959 | 10 | 4 |
| 9. | 3 |  Daniel Ricciardo | McLaren-Mercedes | 53 | +1.00,372 | 9 | 2 |
| 10. | 18 |  Lance Stroll | Aston Martin Aramco-Mercedes | 53 | +1.02,549 | 15 | 1 |
| 11. | 5 |  Sebastian Vettel | Aston Martin Aramco-Mercedes | 53 | +1.04,494 | 12 |  |
| 12. | 10 |  Pierre Gasly | AlphaTauri-RBPT | 53 | +1.05,448 | 14 |  |
| 13. | 23 |  Alexander Albon | Williams-Mercedes | 53 | +1.08,565 | 13 |  |
| 14. | 77 |  Valtteri Bottas | Alfa Romeo-Ferrari | 53 | +1.16,666 | 11 |  |
| 15. | 47 |  Mick Schumacher | Haas-Ferrari | 53 | +1.20,394 | 17 |  |
| 16. | 24 |  Zhou Guanyu | Alfa Romeo-Ferrari | 47 | Voimayksikkö | 16 |  |
| Kesk. | 6 |  Nicholas Latifi | Williams-Mercedes | 40 | Kolarivauriot (Magnussen) | 18 |  |
| Kesk. | 20 |  Kevin Magnussen | Haas-Ferrari | 37 | Kolarivauriot (Latifi) | 20 |  |
| Kesk. | 16 |  Charles Leclerc | Ferrari | 17 | Ulosajo | 1 |  |
| Kesk. | 22 |  Yuki Tsunoda | AlphaTauri-RBPT | 17 | Alusta | 8 |  |
Nopein kierros:  Carlos Sainz (Ferrari) 1.35,781 (kierroksella 51).
Lähteet:
Muuta

Lewis Hamiltonin 300. kilpailulähtö.
Supreme Commander: Forged Alliance

| Supreme Commander: Forged Alliance |
| --- | --- |
Kehittäjä:  Gas Powered Games, Chris Taylor
Julkaisija:  THQ
Jakelija:  Steam
Suunnittelija:  Mike Marr
Säveltäjä:  Jeremy Soule
Julkaistu:  6. marraskuuta 2007 (US)  23. marraskuuta 2007 (Eurooppa)
Lajityyppi:  Reaaliaikastrategia
Pelimuoto:  Yksinpeli, Moninpeli
Alusta:  Windows XP, Windows Vista
Jakelumuoto:  DVD-levy
Lisää peliartikkeleitaVideopelien teemasivulla
Infobox OK  : 
Supreme Commander: Forged Alliance on Gas Powered Gamesin ja Chris Taylorin kehittämä, THQ:n julkaisema stand-alone-lisäosa aikaisemmin julkaistuun Supreme Commanderiin. Se lisää peliin 110 uutta yksikköä ja uuden osapuolen, rodun nimeltään Seraphim. Siinä on myös korjattu peruspelissä esiin tulleita ongelmia, kuten tiettyjen yksiköiden epätasapainoa. Moninpelissä voi pelata kaikilla osapuolilla jos omistaa sekä alkuperäisen pelin että Forged Alliancen. Jos omistaa vain FA:n, voi internetissä pelata vain Seraphimilla.
Pelaaminen

Supreme Commanderin ja myös Forged Alliancen keskeisin yksikkö on ACU, Armored Command Unit eli panssaroitu komentoyksikkö. Ne liikkuvat planeettojen välillä kvanttiporttien avulla. Kaikki yksiköt paitsi ACUt ja SCUt (Support Command Unit, avustava komentoyksikkö) ovat robotteja.
Forged Alliance käyttää samaa pelimekaniikkaa kuin alkuperäinen SupComkin. Resursseina ovat massa ja energia, tukikohdat rakennetaan ACUn avulla ja tehtaista tuotetaan taisteluyksikköjä. FA lisää materiaalia kuten uudet yksiköt, Seraphim-rodun ja uusia karttoja. Yksikköjen tasapainoa on hiottu, käyttöliittymää on muunnettu ja tekoälyä on parannettu.
Juoni

Supreme Commander sijoittuu kauas tulevaisuuteen. Tähtienvälisiä matkoja tehdään hetkessä kvanttiporttiteknologian avulla. Ihmiskunta kansoitti monia planeettoja Maan Imperiumin aikana. Imperiumi murtui eräiden tapahtumien johdosta osiin ja Cybranit ja Aeonit syntyivät. Imperiumin jäänteistä nousi UEF.
Kaikkien kampanjoiden lopussa loputon sota päättyy. Jokaisen lopussa on myös Forged Allianceen viittaava pätkä. UEF:n lopussa Black Sun - planeetantuhoajan lähistölle ilmestyy tunnistamattomia kohteita, jotka nähdään tutkassa. Cybranien lopussa päätietokone QAI ilmoittaa tuntemattomien vihollisten tulosta. Aeonien lopussa prinsessa Rhianne avaa silmänsä ja sanoo ”Ei!”.
Aiheesta muualla

Viralliset kotisivut (Arkistoitu – Internet Archive), vaatii Flash 9:n
Viralliset foorumit
Gas Powered Gamesin lista fanisivustoista
Supreme Commander-wiki Wikiassa, sisältää esimerkiksi yksikköjen ominaisuuksia
Suomutikkanen

| Suomutikkanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset Picumnus
Laji::  squamulatus
Kaksiosainen nimi
 Picumnus squamulatus  (Lafresnaye, 1854) 
Katso myös
   Suomutikkanen Wikispeciesissä   Suomutikkanen Commonsissa 
Infobox OKNimi-testi OKIUCN-testi OK: 
Suomutikkanen (Picumnus squamulatus) on eteläamerikkalainen tikka. Sen esiintymisalue käsittää Kolumbian ja Venezuelan. Lajista tunnetaan viisi alalajia. Frédéric de Lafresnaye kuvaili lajin holotyypin Kolumbiasta vuonna 1854.
Ruaste

| Ruaste |
| --- | --- |

Tiedot
Toiminnassa:  1995–1998, 2005–
Kotipaikka:  Hervanta, Tampere, Suomi
Laulukieli:  suomi
Jäsenet:  Niksu, laulu   Jansku, kitara ja rummut   Maza, kitara   Vorssi, rummut   Artsi, basso  
Levy-yhtiö:  Violent Journey Records (2009)  
Aiheesta muualla
Kotisivut
Infobox OKNimi-testi OK: 
Ruaste on vuonna 1995 perustettu rockmusiikkia soittava yhtye.
Ruaste on julkaissut kaksi demoa, yhden nettilevyn, neljä EP-levyä ja kaksi pitkäsoittoa. Yhtyeen levy-yhtiö on ollut Violent Journey Records vuodesta 2009 lähtien. Yhtye on itse kertonut vaikuttajikseen muun muassa yhtyeet Klamydia ja Kylähullut.
Historia > Perustaminen, alkuajat, demosessiot ja hajoaminen

Aluksi kokoonpanossa oli Jansku rummuissa, Maza kitarassa, Tomppa kitarassa ja Timppa laulajana. Vähän myöhemmin Niksu liittyi mukaan soittamaan bassoa. Muutamien treenien jälkeen kokoonpanossa tapahtui pieni muutos: Jansku vaihtoi kitaraan ja Tomppa rumpuihin.
Vuoden 1996 talvella yhtye teki ensimmäisen demonsa Kesä ja kärpäset. Demo äänitettiin ja miksattiin Helapuiston nuorisotiloissa Hervannassa. Kesällä Ruaste teki ensimmäisen keikkansa samassa paikassa.
Keväällä 1997 yhtye äänitti Outo rotu -demon. Vuoden lopussa Ruaste soitti keikan, jälleen Helapuistolla. Tämän jälkeen yhtyeen jäsenet alkoivat hajaantua eri tahoille. Osa lopetti soittamisen melkein kokonaan ja osa perusti muita yhtyeitä.
Historia > Uudelleen perustaminen, pitkäsoitot ja live-esiintymiset

Kesällä 2005 Jansku kuunteli vanhoja demoja sekä treeneiltä äänitettyjä nauhoja ja päätti tehdä uudemmat versiot kappaleista. Näin syntyi nettilevy, joka kantoi nimeä Aito ja alkuperäinen. Mukaan tuli myös muutama aivan uusi kappale. Levyllä Jansku soitti kitaraa ja rumpuja ja Niksu soitti soolot, bassot ja lauloi. Maza soitti muutamaan kappaleen sooloja.
Vuonna 2005 Jansku teki muutaman uuden laulun ja syntyi Talvi-EP. EP tehtiin samalla kokoonpanolla kuin Aito ja alkuperäinen. Keväällä 2006 syntyi uusia kappaleita ja yhtye julkaisi Elämää-EP:n, jolla oli mukana myös Juhlajätkät-televisiosarjan tunnusmusiikki. Saman vuoden kesällä Ruaste järjestäytyi kokonaan uusiksi. Niksu lauloi ja soitti bassoa, Jansku ja Maza soittivat kitaraa ja Timpe soitti rumpuja. Syksyllä yhtye alkoi pikkuhiljaa uuden materiaalin äänittämisen ja teki Joulu-EP:n. Yhtye aloitteli myös ensimmäisen pitkäsoiton äänityksiä.
Kone käy -levy julkaistiin vuonna 2007. Levyllä oli mukana muun muassa Costello Hautamäki Popedasta. Pitkäsoittoa seurasi Ruaste-EP vuonna 2008. Sitten yhtye julkaisi toisen pitkäsoittonsa Nuottiöljyy, joka julkaistiin kesällä 2009. Nuottiöljyy-levyllä vierailivat muun muassa Jarkko Ahola (Teräsbetoni), Jussi Aaltonen (Mustat Enkelit), Elias Viljanen (Sonata Arctica) ja Vesku Jokinen (Klamydia).
Vuonna 2008 Ruaste alkoi keikkailla pitkän tauon jälkeen. Yhtye on sen jälkeen tehnyt useita esiintymisiä sekä akustisesti että sähköisesti. Yhtye on soittanut sekä julkisissa tapahtumissa että myös tilauksesta yksityistilaisuuksissa.